﻿ Universitatea „Alexandru Ioan Cuza” Facultatea de Teologie Ortodoxă „Dumitru Stăniloae” Disciplina: Teologie fundamentala Anul III, semestrul I APOLOGIA INTRUPARII FIULUI LUI DUMNEZEU A SFANTULUI ATANASIE CEL MARE (CAP VI) Lucrare de seminar Student: Coordonator: Daniel Constantin Mihalachi Protos dr Nathanael Neacsu Iaşi, 2015 Scurta schita biografica Născut in 295 d Hr ,la Alexandria,locul de convergenta al curentelor culturale si filosofice ale epocii,sfantul Atanasie isi face studiile in scolile bisericesti ale acestui mare centru teologic dar si in scolile filosofiei grecesti,petrecand apoi o vreme in apropierea marilor pustnici ai Tebaidei In 319 este hirotonit diacon si apoi episcopul Alexandru il numește secretarul său personal, calitate in care il insoteste la Sinodul ecumenic de la Niceea la 325 Premergator acestui moment, in 324 participă la întrunirea clerului alexandrin pentru a decide soarta lui Arie,a carui invatatura poate fi sintetizata astfel: Tatăl nu este din veșnicie Tată deoarece Fiul este o creatură intervenită în timp, creată ex-nihilo; a existat un timp în care Fiul nu era; Fiul este complet diferit în substanță de Tatăl deoarece doar Tatăl poate fi Dumnezeu adevărat, în sensul strict al cuvântului Dupa marturia istoricului Sozomen,trei ani mai târziu ,Alexandru , pe patul de moarte,inainte de a intra în viața veșnică primeste, ca printr-o revelație divină, incredintarea că Atanasie trebuia să-i urmeze pe tronul Alexandriei Vreme de 46 de ani ,stalp al Bisericii pentru tot Rasaritul,asa cum il numeste sfantul Grigore de Nazians ,neindoindu-se niciodata de victoria finala a cauzei sale,a purtat cea mai grea lupta pentru acceptarea si apararea credintei de la Niceea si pentru condamnarea arianismului De accea nimic neobisnuit in faptul ca cele mai multe dintre scrieri stau in slujba luptei sale,tema sa favorita fiind Intruparea in istorie a Logosului Hristos,Cel deofiinta cu Tatal Coordonate apologetice in Discurs despre Intruparea Cuvantului Numai două din lucrările apologetice ale lui Atanasie datează din primii ani ai vieţii lui: Oratio contra gentes [Discurs împotriva păgânilor (λόγος κατά έλλήνων)] şi Oratio de Incarnatione Verbi [Discurs despre Întruparea Cuvântului (λόγος περί τής ένανθρωπήσεως)] Au fost scrise probabil în 317-319 În aceste două lucrări nu este nici o urmă de controversa ariană sau de teologie niceeană Ieronim este cel care le-a unit sub titlul comun de Adversum gentes duo libri [Două cărţi împotriva păgânilor] Daca primul discurs demonstrează falsitatea păgânismului, a cultelor si credintelor idolatre si face apologia credintei intr-un sigur lui Dumnezeu ,cel de al doilea are de a face cu adevărul şi semnificaţia Întrupării: sfantul Atanasie demonstrează ca Intruparea este o împlinire a profeţiilor ,majoritatea argumentelor sale fiind de ordin scripturistic Dincolo de aceste argumente ,sfantul Atanasie dezvolta in Discursul despre Întruparea Cuvântului o apologie pe baze rationale a credintei crestine prin demostrarea cu acuratete a faptului ca Intruparea ca eveniment istoric este convergenta cu invatatura crestina despre Dumnezeu sau ca “Intruparea este potrivita cu Dumnezeu” Cele doua probleme majore rezolvate in mod apologetic de catre sfantul Atanasie sunt: demonstrarea rationala a legaturii dintre invatatura despre Dumnezeu si cea despre Intrupare precum si modul cum cele doua invataturi se reflecta asupra creatiei Demonstrarea faptului ca a crede in Hristos nu este irational este scopul acestui diptic si este formulat chiar in primul capitol :”ca sa nu socoteasca cineva fara de prêt invatatura Cuvantului care S-a facut ca noi,nici lipsita de ratiune credinta cea intru Hristos” Acuzatiile de irationalitate ale elinilor sunt exclusive centrate pe invatatura crestina ca “Cel Ce S-a suit pe Cruce este Cuvantul lui Dumnezeu” Apararea credintei crestine in fata iudeilor,a neamurilor pagane si a elinilor, concentrata in dublul tratat: Împotriva păgânilor - Despre întruparea Cuvântului poarta trasaturile noi ale apologiei crestine de secol IV:miscandu se in spatiul unei religii licite pe teritorii apartind Imperiului Roman ,scrierile parintilor capata mai multa consistenta si reflecta deschideri mai ample si mai profunde fata de filosofia si stiinta vremii Evanghelia asumata si experiata in cadrul comunitatilor crestine,insule mereu crescande intr-o lume inca pagana, creaza un nou mod de aparare ce se situeaza in planul caracterizat de doua coordonate:evitarea incadrarii mesajului evanghelic in paradigma culturala existenta (orizontala mundana a acestei lumi) si folosirea selectiva ,pe verticala, a valorilor contemporane pentru marturisrea adevarurilor de credinta Observam gandirea atanasiana miscandu-se intre cele doua coordonate trasate si in opera Împotriva păgânilor - Despre întruparea Cuvântului Pe de o parte, accentuarea faptului ca Intruparea este un eveniment istoric de o noutate indiscutabila,ce atinge si transfigureaza toate aspectele fundamentale ale existentei:relatia transcendent-imanent, intelesurile pacatului si ale mantuirii, semnificatia si dobandirea libertatii omului,Adevarul si viata vesnica De cealalta parte ,ca si toti parintii alexandrini dealtfel,efortul major al sfantului Atanasie a fost de a exprima aceste noi intelesuri ,dezvaluite de lumina Revelatiei si prin valorificarea in maniera crestina a patrimoniului de idei filosofice si culturale ale vremii Practic ,parintele ortodoxiei,demonstreaza ca in Hristos se gasesc implinite atat asteptarile poporului ales cat si cautarile metafizice ale filosofiei grecesti Invatatura despre Hristos in calitatea Sa de Fiu al lui Dumnezeu-Tatal,una cu El in toate,dar fara sa se confunde cu El se cerea explicata odata ce a intrat si in cercurile intelectuale ale Alexandriei Si cum aceste cercuri erau formate in creuzetul sistemelor filosofiei eline (platonism,stoicism si epicureism) este firesc ca apologiile acelor vremuri sa foloseasca conceptele filozofice,dar sa se fereasca de modul de gandire discursiv si autonom al gandirii atat de drag elinilor Cateva din conceptele filosofice grecesti transigurate in lumina Revelatiei In dorinta de a face apologia Intruparii pe baze rationale ,sfantul Atanasie se foloseste de ontologie ,domeniu filozofic ce se ambitiona in gasirea supremului fundament al existentei si la raportul lui cu lumea vazuta Majoritatea filosofilor stoici vedeau acest fundament transcendent care poseda ratiune,numai in unitatea lui materiala Ei incearca sa explice legatura acestuia cu lumea,prin manifestarea continutului sau potential in mod involuntar in lumea diferentiata,prin ratiunile seminale ca germeni ai tuturor lucrurilor Pentru Zenon si ceilalti reprezentanti ai stoicismului mijlociu a afirma existenta unei Providente bune, atotputernice in lume era un adevar iar pe aceeasi linie,pentru stoicii romani aceasta idee a unei Providente milostive devine aproape o dogma Ideea Logosului,Ratiune suprema,fundamentul filosofiei platonice, isi face aparitia pentru prima data la Heraclit, care îl considera a fi la originea gândirii umane, fara ca oamenii sa- l poata cunoaste, pentru ca el, în calitate de ratiune creatoare a realitatii, debordeaza capacitatile cognitive ale oamenilor Referindu-se la lumea vazuta, in dialogul Philebos, universul este numit „podoaba” dar si „intregul” Platon arata ca universul nu poate proveni din hazard si irational, ci, dimpotriva, el este condus si oranduit de un intelect atotcuprinzator O conceptie care sa fundamenteze existenta universului plecand de la hazard si irational este considerata lipsita de cucernicie Modelul dupa care este facut universul apartine lumii inteligibile care nu este supusa miscarii, dar mai tarziu, introducand conceptul de participare,Platon renunta la conceptul de imitare pentru a-l impune pe cel dintai: lumea sensibila participa la lumea inteligibila tocmai in virtutea faptului ca este o copie a ei Este meritul sfantului Atanasie ,ca primul dintre Părinţii Bisericii, care pornind de la paradigma cosmologica antica ,caracterizata de opozitia dintre lumea inteligibila si cea sensibila ,folosind ca parghie conceptul de participare, intreprinde o adevărată reconstrucţie a cosmologiei pe baze revelaţionale, sa uneasca cele doua lumi de neunit In lumina Revelaţiei divine, caci “Toate prin El s-au facut ;si fara El nimic nu s-a facut din ce s-a facut” (Ioan 1, 3), parintele ortodoxiei pune bazele cosmologiei hristologice în care lumea sensibilă caracterizata de ordinea armonioasă şi raţională îşi are centrul de iradiere în Logosul Tatălui „Deci, spune sfantul Atanasie, acelaşi Cuvânt atotputernic, atotdesăvârşit şi sfânt al Tatălui, sălăşluindu-Se şi întinzând puterile Lui în toate şi pretutindeni şi luminând toate cele văzute şi nevăzute, le ţine şi le strânge, nelăsând nimic gol de puterea Lui, ci dându-le viaţă tuturor şi pazindu-le pe toate împreună şi pe fiecare în parte uneşte părţile cu întregul şi cârmuindu pe toate cu porunca şi voia Sa, alcătuieşte o singură lume şi o unică rânduială armonioasă a ei, El însuşi rămânând nemişcat, dar mişcându-le pe toate, prin crearea şi orânduirea lor, după bunăvoirea Tatălui" Peste aproape trei secole sfantul Maxim Mărturisitorul desavarsind aceasta cosmologie ,vede şi el întreaga creaţie prefigurată într-un ansamblu de raţiuni eterne ale lui Dumnezeu, care se ramifică din unitatea lor în opera de creare a lumii şi se întorc în unitatea lor Germenii tendintei gandirii atanasiene de a depasi prapastia dintre necreat si creat apar in prima lucrare din diptic Oratio contra gentes (Discurs împotriva păgânilor) :desi Dumnezeu “este nevazut si de necuprins prin fire si dincolo de toata fiinta creata” ,aceasta insusire apofatica nu poate micsora insusirile catafatice ale dumnezeirii pentru ca “este bun si de oameni iubitor si cu grija pentru sufletele facute de El” Practic,sfantul Atanasie vede dragostea divina si bunatatea ,ca fundamente ontologice (mod de fiintare) ale firii dumnezeiesti,acestea nemicsorand transcendenta Creatorului Pornind de la principiul aristotelic ca actiunea este conforma cu natura,faptul ca Dumnezeu este “filantropos”prin natura inseamna, pentru sfantul Atanasie, ca actiunile divinitatii sunt totdeauna caracterizate de aceasta calitate De aceea structura fundamentala a relatiei dintre Dumnezeu si creatie este determinata de bunavoirea divina manifestata sub forma providentei ce imbratiseaza intreaga creatie Iubirea este arcul peste prapastia dintre transcendent si imanent si din aceasta perspectiva sfantul Atanasie poate justifica rational Intruparea Cuvantului :”Vazand deci ca toata firea creata este,prin ratiunile ei, curgatoare si pe cale de desfacere si pentru ca sa nu se topeasca iarasi universul in neexistenta “ Dumnezeu hotaraste statornicirea Logosului in lume pentru ca aceasta sa se “impartaseasca de Cuvantul lui Dumnezeu cel cu adevarat existent” Inca un domeniu filozofic exploatat in scop apologetic de catre teologia atanasiana este teleologia Teleologia stoica presupune o anumita evolutie in miscarea ce duce catre un scop ultim " Mai bune decat fiintele lipsite de viata sunt fiintele vii, mai bune decat acestea sunt fiintele rationale", zice Marc Aureliu Asa se face ca pentru stoici omul este scopul ultim al creatiei; omul rational, al carui scop al vietii nu este altceva decat contemplarea creatiei si din aceasta contemplare sa traga concluzia ca trebuie sa duca o viata conforma cu natura Resorturile intime ale gandirii cosmologice lui Platon,asa cum sunt evidentiate in Timaios dezvaluie faptul ca temeiul naturii consta tocmai in miscarea spre principiul suprem Depasind in lumina Sfintei Scripuri teleologia vremii sale, sfantul Atanasie descopera contemporanilor cauza principală a Întrupării Fiului lui Dumnezeu , dragostea Creatorului faţă de creaturile Sale, pentru ca mai apoi omul sa atinga tinta lui finala: indumnezeirea :„Noi am fost, spune Sfântul Atanasie, motivul pogorârii Lui şi neascultarea noastră a făcut iubirea de oameni a Cuvântului, ca Domnul să vină la noi şi să se arate între oameni Noi am fost pricina întrupării Lui şi pentru a noastră mântuire S-a lăsat mişcat de iubirea de oameni, ca să se sălăşluiască în trup omenesc şi să se arate în el" Prin Intrupare, firea noastra este prefacuta de Cuvantul, cu care am devenit concorporali, El, "facandu-Se om pentru ca noi sa ne facem dumnezei" Invatatura crestina despre Logos cuprinsă in primele versete ale Evanghelei după Ioan, intr-un limbaj aparent simplu si netehnic, parcurge si lumineaza toate problemele filosofice controversate la plinirea vremii, ca de exemplu:Adevarul,legatura dintre necreat si creat, preexistenta eternă a Logosului,persoana si dumnezeirea Acestuia Aici Logosul este numit „viata”, „adevărata lumină”,„lumina oamenilor” si “adevarul” intr-un proces continuu de venire in lume culminand cu momentul in care Cuvantul se face trup, conditie in care S-a revelat pe Sine Am subliniat mai inainte ca Parintii primelor veacuri se străduiau să găsească un limbaj comun cu cel al grecilor si romanilor a căror ostilitate intentionau să o dezarmeze, astfel că ei au subliniat pozitia lui Hristos de centru al tuturor fiintelor rationale, ca o confirmare a doctrinelor filozofice precrestine, si, in special, a platonismului In acest cadru se misca si gandirea Sfantului Atanasie care demonstreaza identificarea lui Hristos cu Logosul, cu Ratiunea divina, mediatoare a creatiei Mai mult,revelatia biblica ,al carei punct culminant este Insusi Cuvantul ( Logosul întrupat),care se comunica oamenilor, transmite acest adevar ultim si universal pe care filozofii pagâni,dupa multe devieri si incertitudini , facand eforturi insemnate fa 17,27 27 “doar L-or pipai si L-or gasi, desi El nu e departe de fiecare din noi”( F A 17,27) Gandirea atanasiana transfigureaza conceptia elina asupra creatiei accentuand momentul cand aceasta este intersectata istoric Intrupare Rezultatul este iradierea din intregul cosmos a cunoasterii lui Dumnezeu prin toate si posibilitatea ca omul sa treaca dincolo de creatie in plinatatea dumnezeirii Folosind uimirea,mirarea, ca act inaugural nu numai al filosofiei ci si al credintei,sfantul Atanasie ii asaza pe elini in pragul dezvaluirii aspectului cosmic al Intruparii:arătându-se în trup, Logosul a dat simţurilor omeneşti un alt conţinut, ajutându-le să perceapă impreuna cu toti sfintii dimensiunile creatiei: „Logosul Se întinde pe Sine, pretutindeni, şi sus şi jos şi în adâncime şi în înălţime: sus, în zidire, jos, în întrupare, în adâncime, în iad, în lărgime, în lume; toate le umple de cunoştinţa Sa" Elemente apologetice in capitolul VI a Conformitatea Intruparii cu creatia si cu omul: Mai intai trebuie precizat faptul ca sfantul Atanasie uneste strans in notiunea de Logos intelesul Ratiunii si al Cuvantului in sensul relatiei biunivoce: Ratiunea este Cuvant si Cuvantul este Ratiune De asemenea trebuie precizat faptul ca vechile pârghii ale culturii şi filosofiei greceşti : simbolica Unului si anagogia ca figură de retorică prin care se trece de la particular la general si ca mod de elevație către lucrurile spirituale ,devin operante în contextul noii abordări creştine, cu toate că elenismul fructifica prioritar raţionalitatea, pe când creştinismul face apel constant la credinta si revelaţie Pentru a demonstra pe principii logice Intruparea Cuvantului,rationamentul atanasian porneste de la doua adevaruri binecunoscute si acceptate de filosofia greaca : “ca exista o Ratiune (un Cuvant)) a lui Dumnezeu prin care El a creat zidirea si prin purtarea Lui de grija se lumineaza si exista toate” si “ca lumea este un corp mare” Concluzia logica a celor doua afirmatii este ca faptul ca Ratiunea sau Cuvantul lui Dumnezeu s-a salasluit implicit si in om ,ca parte a corpului lumii Pentru a intari caracterul de adevar al concluziei sale sfantul Atanasie trateaza si prin negatie demonstratia de mai sus:”daca ar fi cu totul irational ca El sa se afle in trup ar fi nerational sa fie salasluit si in lumea ca intreg” Saltul urmator pe care il face “parintele ortodoxiei”,printr-o constructie rationala la fel de simpla,rastoarna reticenta elinilor de a vorbi de aratarea divinitatii in trupul omenesc: Creatia fiind adusa la existent din nimic ,nu este neobisnuit ca Logosul sa se arate intr-un trup creat de asemenea din nimic Pentru adeverirea celor spuse foloseste si principiul rational al deductiei : “caci cele ce se cugeta despre intreaga lume e de trebuinta sa se cugete si despre o parte a ei” cu alte cuvinte: daca elinii sunt de accord ca Logosul este in intreaga lume in mod rational trebuie sa creada ca acesta se afla si in om Nevrand sa apara in ochii elinilor “semanator de cuvinte” precum a fost socotit Pavel de catre atenieni,sfantul Atanasie se ridica pe o trapta superiora argumentandu-si logic si convingerea “ca cel in care este Cuvantul este folosit de El ca un organ spre aratarea Lui” : precum mintea fiind in omul intreg e facuta cunoscuta printr-unul dintre organe,de exemplu prin limba,nu e nimic rusinos in folosirea de catre Cuvant a trupului ca de un organ “spre aratarea adevarului si spre cunoasterea Tatalui” Din cele expuse mai sus se obseva vointa sfantului Atanasie de a sugera misterul Intruparii, in noutatea lui esentiala, cu ajutorul unor demonstratii logice destul de naive pentru gandirea noastra,dar perfect conforme timpului Coborandu-se la credinta in astre ,atat de draga contemporanilor sai,sfantul Atanasie raspunde nedumeririi acestora legata de preferinta divinitatii de a se arata printr-un trup omenesc si nu folosindu-se de soare,luna sau stele Rationamentul apologetului este acum fundamentat pe baze revelationale: Domnul nu s-a intrupat pur si simplu nu pentru a se arata ci pentru a vindeca si a invata pe cei ce patimesc pentru ca ”Nimic nu era ratacit in creatiune,in cugetarea despre Dumnezeu ,decat singur omul” Mai mult,doar oamenii,intorcand spatele Binelui au dat chip nimicului,inlocuind Adevarul si au imbracat in cinstea cuvenita lui Dumnezeu demonii,oamenii si pietrele De aici reiese cu claritate concluzia nemijlocita ca de vreme ce nu L-au cunoscut in intreaga creatie macar sa-L vada intr-o parte a ei si de vreme ce nu au fost in stare sa-L vada in puterea Lui nevazuta, sa-L poata intelege in ceva asemanator Admirabil este modul in care gandirea atanasiana aduce in planul rational (familiar elinilor) minunile savarsite in trup ale Mantuitorului: deoarece lucrarile si miscarile naturale ale creatie, se desfasoara in general dupa legi permanente, se poate usor socoti ca Dumnezeu Cuvantul nu se arata in creatie Dar ,aratandu-se in faptele ce depasesc miscarile repetate ale creatiei si trupului (in minuni) de abia acum Dumnezeu Se arata deplin prin trup si prin natura Miscandu se in aceleasi coordonate sfantul Atanasie duce mai departe rationamentul in directia sfintirii trupului omenesc care consta in a-l face organ de manifestare al unor stari si fapte mai bune mai presus de cele naturale:dupa cum Cuvantul ” nu Se impartaseste din nimic din cele ale creatiunii desi este in creatiune,ci mai degraba toate se impartasesc de puterea Lui” la fel “nu S-a impartasit de nimic din ale trupului ci mai degraba a sfintit trupul” Dorinta divinitatii de a ridica omenirea din cadere nu este straina de filosofia timpului: insusi Platon zice ca cel ce a nascut lumea,vazand-o in furtuna caderii vine si se asaza la carma sufletului,indreptand toate greselile si atunci poate macar cuprinsi de rusine elinii nu vor rade de asezarea Cuvantului in trup pentru a-l mantui In continuare sfantul Atanasie raspunde unei alte provocari:vrand doar sa invete si sa mantuiasca pe oameni de ce a fost nevoie sa se imbrace in trup si nu a facut acestea cu vointa ,intocmai ca si crearea lui oarecand? Deoarece coruptia si moartea erau in om, nu in afara, caderea omului nefiind numai morala , dar mai ales ontologica, lucrarea Logosului intrupat nu a fost numai invatatura si iertare, ci vindecare si restaurare a firii umane dupa chipul Ziditorului: “caci Cuvantul imbracand trupul, precum s-a aratat de multe ori, s-a vindecat toata muscatura, sarpelui din el” Aratand ca stricaciunea caderii este in interiorul trupului,strabatandu-l, era nevoie ca insasi Cuvantul,”Viata sa patrunda in corp,ca imbracand Viata trupul sa lepede stricaciunea” In scolia 101 ,parintele profesor Dumitru Staniloae expliciteaza stricaciunea ca fiind efectul unei stari morale decazute care nu ar fi putut fi biruita din afara ci numai prin intarirea launtrica a vointei omului prin unirea cu vointa Cuvantului si prin colaborarea subiectului uman cu cel dumnezeiesc b Efectele Intruparii in univers Fiind demonstrat deja faptul ca Dumnezeu Cuvantul “S-a aratat pretutindeni nelasand nimic gol de dumnezeirea si de cunostinta Sa” in mod necesar sfantul Atanasie extrage corolarul ca Domnul a atins toate partile zidirii si le-a eliberat din inselaciune ,aratandu-le asa cum sant :prin fapte se vede puterea Lui lucrand in oameni,demonii si dracii sunt izgoniti de El,apele si vantul se supun cuvantului Lui,iar eroii coborati in iad il vad pe Hristos coborat acolo,biruind moartea In acest mod Hristos se arata ca Dumnezeu Stapan al tuturor,mai presus de toate si neidentificat cu ele si drept urmare omul ,nemaifiind amagit ,paraseste idolii si I se inchina numai Lui si prin El cunoaste pe Tatal De aici decurge pe langa aspectul cosmic al mantuirii si accentuarea cu putere a faptului ca natura nu e una cu Dumnezeu ci e supusa lui Dumnezeu aratat in Hristos si deci idolii nu au nici o justificare Aratarea in trup a Cuvantului,Intelepciune cea adevarata a lui Dumnezeu,marcheaza momentul “de cand a innebunit intelepciunea elinilor” Mai mult,”grairea mareata a filosofilor” n-a putut convinge pe nimeni despre nemurire si despre vietuirea in virtute ,pe cand Hristos prin cuvinte simple si prin “oameni neinvatati in ale vorbirii” a convins in toata lumea grupuri de oameni sa dispretuiasca moartea sa paraseasca cele trecatoare si cugete la cele vesnice,cautand numai nemurirea Aprofundand apologia ca marturisire prin insasi viata crestinilor ,Sfantul Atanasie atrage atentia celor neincredintati de adevarul spuselor sale ca toate afirmatiile lui “au marturia adevarului din experienta insasi” :credinta in nemurire se adevereste prin ceata cea mare a mucenicilor iar dovada vietuirii in virtute este numarul mare al fecioarelor lui Hristos si tinerii ce pazesc curatia fecioriei Sau mai apoi sfântul Atanasie întreabă in aceeasi nota: „Cine a smuls aşa de desăvârşit patimile sufleteşti din oameni, încât desfrânaţii s-au făcut feciorelnici, ucigaşii n-au mai ţinut suliţele în mână, iar cei stăpâniţi de frică s-au îmbărbătat? Şi peste tot, cine a înduplecat pe barbari şi pe cei ce locuiau în ţări păgâne să lepede furia şi să cugete cele paşnice, dacă nu credinţa în Hristos şi semnul crucii?" Intreband elinii in mod retoric “Cine e deci acest Hristos,Care prin numirea si venirea Lui le-a umbrit si Le-a desfiintat pe toate?” sfantul Atanasie le demostreaza ,tot in mod rational ca Acesta nu e om (pentru ca un om nu poate desfiinta zeii prin puterea lui),nu e vrajitor (pentru ca un magician nu poate desfiinta vrajitoria) ,nu poate fi demon pentru ca insisi demonii fug de El si cu numele Lui e scoasa toata nebunia si rautatea dracilor ci “este cu adevarat Fiul lui Dumnezeu sau Cuvantul si Intelepciunea si Puterea Tatalui” Mai departe sfantul Atanasie desfiinteaza tot prin argumente rationale, strabatute de lumina Revelatiei, cultul zeilor:Asclepios care a practicat medicina si a descoperit plante pentru a alina suferintele trupului ,tamaduind rana dar nu a refacut faptura creata si cazuta;Hercule care a invins ,prin viclenie,in lupta, oameni si fiare dar nu a alungat de la oameni demoni si chiar moartea insasi si Dionis ca cel ce a adus intelepciune oamenilor dar Cel care invata cu adevarat este Cuvantul insasi Cuvântul lui Dumnezeu, spre deosebire de înţelepţii popoarelor antice, „învăţând prin cuvintele cele mai simple, a umbrit pe sofişti şi a golit de putere învăţăturile lor, atrăgând pe toţi la Sine şi umplând bisericile Sale" Concluzii Sa remarcam înca o data dorinta sfantului Atanasie de a rosti, în termenii culturii veacului, adevarul noii credinte Modul de a apara Adevarul a presupus si preluarea unui limbaj care unora le putea parea impropriu – limbajul filosofiei elene; cu toate acestea, Intruparea facuse sa irumpa un adevar pe care gândirea nu mai trebuia sa-l caute, ci doar sa-l formuleze, sa-l aseze în cuvinte, pentru a-l face coerent si a-l exprima contemporanilor Apologia atanasiana isi dovededeste pe deplin actualitatea in posibilitatea stabilirii a doua atitudini fundamentale ( ce isi au originea in chiar acea varsta inaugurala a întalnirii credintei cu filosofia) : o atitudine de refuz sau de acceptare a stiintei,filosofiei sau culturii contemporane Din punct de vedere cultural, contemporaneitatea se bucura de o inaltime fara precedent, de aceea a cantona crestinismul în afara oricaror dialoguri cu cultura veacului înseamna a impune o atitudine refractara, deloc benefica, si o mentalitate asediata,defensiva, ce nu se justifica nicidecum Nu trebuie sa uitam ca desi sufocate de secularismul veacului, nevoile religioase ale omului contemporan sunt la fel de firesti si de fundamentale ca întotdeauna Intrebarile lui, prin cultura pe care o angajeaza, au un spor de provocare, fata de care tacerea sau gândirea revansarda seamana prea mult cu înfrângerea ca sa fie practicate A marsa, în aceste conditii, pe refuzul filosofiei contemporane (chiar daca este falimentara) si pe cel al culturii (chiar daca este decadenta), apare de la bun început ca atitudine deficitara De aceea este emblematica metoda apologetica atanasiana referitoare la acceptarea si transfigurarea crestina a conceptelor filosofiei grecesti in scopul demostrarii adevarului Intruparii, pentru felul în care am putea astazi sa o preluam în gândirea ortodoxa Mai mult ramane in fata noastra ca provocare permanenta, perspectiva întelegerii alteritatii, chiar când aceasta pare de neînteles, doar în virtutea adevarului ce s-ar putea ivi în si între frazele rostirii ei În plus fata de situatia din vremea apologiilor, revelatia în istorie a Dumnezeului devenit om pentru ca omul sa devina Dumnezeu are avantajul de a fi infuzat, în gândirea umana,posibilitatile unor deschideri imposibile înainte Multe din gândurile filosofilor se raporteaza direct sau indirect,critic sau apologetic, la acest eveniment si la faptul ca odata cu el natura umana a suferit modificari ontologice radicale Experienta sporita pe care o avem azi despre om ne ajuta la o intelegere aprofundata a invataturii sfantului Atanasie despre faptul ca prin Cuvantul Intrupat suntem si ne ridicam din pacatul imputinarii in viata la viata cea vesnica Daca prin cuvintele celorlati oameni suntem intariti in tristetea si descurajarea noastra cu atat mai mult existenta noastra este refacuta de Cuvantul suprem al Tatalui De aceea, ramânând fideli datelor credintei si traditiei noastre,suntem datori sa gândim, la fel ca la începuturi, ca orice adevar, în masura în care este adevar ( are identitate cu adevarul Evangheliei si al Traditiei), este de la Duhul Sfânt Bibliografie 1 sfantul atanasie cel mare , Cuvant impotriva elinilor Cuvant despre Intruparea Cuvantului Trei cuvinte impotriva arienilor Traducere, studiu, note şi comentarii de Pr Prof Dumitru Staniloae, Editura IBMBOR, Colecţia „Părinţi şi scriitori bisericeşti”, 15, Bucureşti, 1987 2 Lemeni Adrian,coordonator, Apologetica ortodoxa vol I, Editura Basilica , Bucureşti, 2013 3 Petraru, Pr dr Gheorghe, Teologie fundamental si misionara Ecumenism, Editura Performantica,Iasi,2006 4 Gilson, Etienne, Filosofia in Evul Mediu, Editura Humanitas,Bucuresti,1995 5 QUASTEN,Johannes,Patrology,vol III, Christian Classics Inc,Westminster Maryland,1986 6 ANATOLIOS,Khaled,Athanasius, Routlege ,London&New York,2004 7 balica, Pr Prof Dr Nicolae, Istoria filozofiei antice, Editura IBMBOR, Bucureşti, 1982 